SET ปิดเย็นร่วง 11.44 จุด รับแรงกระหน่ำเทขายหุ้นบิ๊กแคป
SET ปิดเย็นร่วง 11.44 จุด รับแรงกระหน่ำเทขายหุ้นบิ๊กแคป โดยดัชนีปิดตลาดวันนี้ ที่ระดับ 1,659.05 จุด ลดลง 11.44 จุด หรือ 0.68% มูลค่าการซื้อขาย 6.45 หมื่นล้านบาท
22 ก.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,659.05 จุด ลดลง 11.44 จุด หรือ 0.68% มูลค่าการซื้อขาย 6.45 หมื่นล้านบาท
10 หุ้นกดดัชนีวันนี้

ตลาดหุ้นเอเชีย

นายณัฐชาต เมฆมาสิน ผู้ช่วยกรรมการผู้จัดการฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยวันนี้ปรับตัวลง โดยหุ้นขนาดใหญ่ Underperform หุ้นขนาดเล็ก หลังจากเริ่มเห็นนักลงทุนต่างชาติปิดสัญญา Short position ในตลาดฟิวเจอร์ส ทำให้ SET50 ปรับตัวลงตามไปด้วย ดังนั้น ระยะสั้นคงต้องระวังการเก็งกำไร เนื่องจากวันนี้ดัชนีฯได้หลุดเส้นค่าเฉลี่ย 5 วันที่ 1,665 จุดแล้วหลังจากที่ยืนมาได้ตลอดตั้งแต่วันที่ 24 ส.ค.ที่ผ่านมาซึ่งดัชนีฯปรับตัวขึ้นแรง
ด้านตลาดหุ้นในภูมิภาคเอเชียวันนี้ส่วนใหญ่ติดลบเป็นผลจากสถานการณ์ในคาบสมุทรเกาหลีที่มีการโต้ตอบกันไป-มา ซึ่งเรื่องนี้ก็ไม่เกี่ยวข้องกับตลาดบ้านเรา ส่วนตลาดยุโรปบ่ายนี้เคลื่อนไหวทั้งในแดนบวก-ลบ
แนวโน้มการลงทุนในสัปดาห์หน้า นายณัฐชาต เปิดเผยว่า ตลาดฯคงแกว่งตัวอิงขาลง โดยมีแนวรับ 1,640 จุด ส่วนแนวต้าน 1,680 จุด
ทั้งนี้ สัปดาห์หน้าต้องติดตามการประชุมคณะกรรมการนโยบายการเงิน (กนง.) วันที่ 27 ก.ย.คาดว่าจะยังคงอัตราดอกเบี้ยไว้ที่ 1.5% และสัญญาณจากตลาดฟิวเจอร์สนักลงทุนต่างชาติจะทยอยปิด Short Position ต่อเนื่องหรือไม่ รวมถึงจับตา Prop Trade จะหยุดซทื้อหรือขายออกเมื่อใด หลังจากที่ผ่านมาได้สะสมหุ้นไว้มากแล้ว